Oq uy ma’muriyati Tramp Tayvan prezidenti bilan suhbatlashganidan so‘ng Xitoyni tinchlantirishga uringanini ma’lum qildi

AQSh saylangan prezident Donald Tramp Tayvan rahbari Say Inven bilan telefon orqali muloqot o‘tkazganidan so‘ng Xitoyni tinchlantirishga harakat qildi. Bu haqda Oq uy matbuot kotibi Josh Ernest ma’lum qildi, deya xabar beradi “RBK”.

 Josh Ernest.
Oq uy vakiliga ko‘ra, Xavfsizlik milliy kengashi mansabdorlari “AQSh Xitoyning ko‘p yillik siyosiy yo‘nalishiga sodiqligini saqlab qolishini tasdiqlash” uchun ikki bor xitoylik hamkasblari bilan muloqotda bo‘lgan.
Eslatib o‘tamiz, Tramp Tayvan prezidenti bilan 3-dekabr kuni suhbatlashgan va bu Vashington 1979-yili orol davlatni Xitoyning bir qismi sifatida tan olganidan beri ikki mamlakat o‘rtasidagi ilk rasmiy diplomatik aloqa bo‘lgandi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.